Sady niteny izy no nosintoniny ny sisin’akanjoko ka nanaraka tsy fidiny aho izao lehitsy no hitadiavako an’ialahy ry jaonary, hoy izy, nony tafadify kely ireo olona izahay. Fantatr’ialahy izao mahazo ahy izao, ka mila hevitra amin’ialahy aho izaho tsy mahalala izay mahazo anao, hoy aho. Hafiriana aho tsy nivoaboaka intsony, ary efa oviana no tsy nifaneraserako taminao marina ihany izany lehitsy, hoy izy, kanefa aiza no dia tsy ho fantatr’ialahy, na dia amin’ny resaky ny olona fotsiny aza ianao no mpihaino ny vavan’ny olona fa tsy izaho, hoy aho, ka tsy mahalala izany aho. Sempotsempotra ingahy rainijery nahare ny valinteniko ka somary novohany kely ilay kapaoty be fanaovany aoka ho tsorina, hoy izy. Asa izay tsy mety nataoko fa toa misy tsy faly amiko any ho any , ka iharan’izao zavatra isan-karazany tsy mpahazo ny olombelona rehetra izao aho iza no tsy faly aminao, hoy aho tsy fantatro marina, hoy izy. Ny sasany milaza fa ny vazimba, ny hafa milaza fa ny avelon’ny razana. Ny fantatro dia voa aho, ka izany rehetra izany no ilako hevitra amin’ialahy nahavoa aho, hoy aho anankampo, ka el any ela ka azoko amin’ny sangany ity rainijery. Somary nojereko ambony ambany izy dia nihomehezako kely mba hafahafa fanontany ianao izany, hoy aho. Dia hadinonao ve ny nataonao tamiko no izaho indray no hilanao hevitra? Aoka ny lasa lehitsy homba ny lasa! Hoy izy. Na ialahy aza angamba mba nanana ny fahadisoan’ialahy koa; kanefa avelao any izany. Ny fifankatiavanay sy rain’ialahy tsarovana. Ary na nisy an’izany aza ve, dia hijery maso fotsiny ny olona voa mafy ialahy fa tsy hanana fo mangoraka? Ary izy? 69- sabotsy 30 aout 1969, iv lah 3997 menan’ny hatezerana aho nahare ny teniny. Izaho indray indray ve no hanontaniana fo mangoraka? Moa mba nanana fo nihetsika izy tamin’ny nanangonany harena ka nanosihoseny ny rariny sy ny hitsiny? Inona avy anefa no tena mahazo anao? Hoy aho. Ary dia nitantara izay mahazo azy teo izy ny ombiny nandoa sy nivalan-drà, ny akoho amam-borona nisy namoaka. Niseho ho nifendrofendro ery izy nitantara ka nilaza fa tsy mahita tory intsony amin’ny alina fa na ny ainy aza hono hatahorany ho voantohitohina amin’ny farany tena raharaha marina izany, hoy aho. Kanefa tsy fantatro na hino ny teniko ianao na tsia lazao lehitsy fa hinoiko, hoy izy. Fantatro fa ialahy no mba hany fetsifetsy sy mahalala zavatra ety an-tanàna ka izany no nitadiavako an’ialahy eny ary, hoy aho rahefa nody nieritreritra kely. Sarotra ihany izy ity, kanefa efa nanontany ianao ka dia ho lazaiko misy tsy faly aminao eto an-tanàna aoka lehitsy, hoy izy. Iza no tsy hanam-pahavalo raha mbola olombelona koa aza tapahinao ny teniko, hoy aho. Misy tsy faly aminao eto an-tanàna; izaho tsy mahalala na iza izany na iza, fa saingy mahay noho ianao izy ka mahita lalana eny lehitsy, hoy rainijery mendimendy ary rahefa nahita lalana izy, hoy aho, dia hainy ny nanaiky ny razana, hatrany amin’ny vazimba. Nisanasana tahaka ny trondro tafakatra an-tanety ny vavan-drainijery ary ahoana no ahafantaran’ialahy an’izany? Manana izay hahalalako aho, ary tsy raharahanao izany fa ny tokony hataonao heverina ka inona no tokony hataoko? Manaova mihoatra noho ny nataon’ireo namely anao, hoy aho, hampitony ny fahatezeran’ny vazimba sy ny namany tena marina ny an’ialahy, hoy izy, ka inona no mety? Sarotsarotra ihany, hoy aho, nefa aina izy ity raha mbola voavidin’ny vola koa lehitsy tsy maninona, hoy izy izao ary, hoy aho, maka ianao omby vositra amin’izay matavy indrindra sy fotsimbary madio antsasa-bata efatra hatao inona? Ento ery amin’ny zoron’ny tanàna efatra ireo, hoy aho, dia vonoy ny vositra ka